
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 946 

5 Σεπτεμβρίου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χαρακτηρισμός ως διατηρητέου του ισογείου κτηρίου 
που βρίσκεται στην οδό Αεροπόρου Γανναρέλλη 
στη Μυτιλήνη, φερόμενο ως ιδιοκτησία Π. Ν. Γα¬ 
βριήλ Ε. Ε και καθορισμός ειδικών όρων και περιο¬ 


ρισμών δόμησης αυτού. 1 

Κήρυξη ως αναδασωτέας έκτασης εμβαδού 0,7422 
στρ. στη θέση «Δροσοπηγή» Περιφέρειας της Κοι¬ 
νότητας Αφιδνών του Νομού Αττικής. 2 

Κήρυξη ως αναδασωτέας έκτασης εμβαδού 41,128 
στρ. στη θέση «ΒΙΛΙΖΑ - ΠΡΟΙΣΤΙΡΙ» Περιφέρειας 

της Κοινότητας Κουβαράτου Νομού Αττικής. 3 

Απόρριψη τροποποίησης του Ο.Τ.6 του ρυμοτομικού 
σχεδίου Δ.Δ. ΜΥΤΙΚΑΔήμου Πρέβεζας Νομού Πρέ¬ 
βεζας . 4 

Τροποποίηση όρων δόμησης ρυμοτομικού σχεδίου 
Λευκώνα ως προς το μέγιστο επιτρεπόμενο ύψος 5 


ΑΠΟΦΑΣΕΙ Σ 

Αριθ. ΔΠΕ/7404 (1) 

Χαρακτηρισμός ως διατηρητέου του ισογείου κτηρίου 
που βρίσκεται στην οδό Αεροπόρου Γανναρέλλη στη 
Μυτιλήνη, φερόμενο ως ιδιοκτησία Π. Ν. Γαβριήλ Ε. Ε 
και καθορισμός ειδικών όρων και περιορισμών δόμη¬ 
σης αυτού. 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα το άρθρο 4 
(παρ. 2) αυτού, όπως αντικαταστάθηκε με το άρθρο 3του 
ν. 2831/2000 «Τροποποίηση των διατάξεων του ν. 1577/ 
1985 «Γενικός Οικοδομικός Κανονισμός» και άλλες πολε- 
οδομικές διατάξεις» (ΦΕΚ 140/Α/13.6.2000). 

2. Το άρθρο 29Ατου ν. 1558/1985 «Κυβέρνηση και Κυ¬ 
βερνητικά Όργανα», που προστέθηκε στο νόμο αυτό με 
το άρθρο 27 του ν.2081/1992, όπως αντικαταστάθηκε με 
την παρ. 2α, του αριθ. 1 του ν. 2469/1997, όπως κωδικο- 
ποιήθηκε με το αρ. 90 του π.δ. 63/2005. 


3. Το υπ’ αριθμ. 1/1986 π.δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/86) και ειδικότερα τα άρ¬ 
θρα 2 (παρ. 3, εδ. ζ, περ. αα) και 5 αυτού, όπως συμπλη¬ 
ρώθηκε με το 326/2000 π.δ. (ΦΕΚ 276/Α/13.6.2000) και ει¬ 
δικότερα το άρθρο 2 αυτού. 

4. Το υπ’ αριθμ. 110/2001 π.δ. «Οργανισμός Υπουργείου 
Αιγαίου» (ΦΕΚ 101/Δ/2001) και ειδικότερα στο άρθρο 5 
αυτού. 

5. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που εξαι¬ 
ρούνται από τους περιορισμούς της διάταξης του άρ¬ 
θρου 81, παρ. 1 του ν. 1892/1990» (ΦΕΚ 741/Β/ 
29.11.1990). 

6. Τον νόμο 2940/2001 (ΦΕΚ 180/Α/2001) και ειδικότερα 
το άρθρο 5, παρ. 12γ αυτού. 

7. Τον φάκελο του θέματος, ο οποίος μας διαβιβάστηκε 
από το ΣΧΟΠ Νομού Λέσβου του Υπουργείου Αιγαίου με 
το αριθ. πρωτ. 109/ ΦΣΧΟΠ/20.2.2003, έγγραφο του και 
έλαβε τον αρ. πρωτ. 2386/20.2.2003 του Υπουργείου Αι¬ 
γαίου. 

8. Την από 16.9.2004 αιτιολογική έκθεση του Τμήματος 
Διατηρητέων κτηρίων της Δ/νσης Περιβάλλοντος του 
Υπουργείου Αιγαίου και Νησιωτικής Πολιτικής, η οποία κοι¬ 
νοποιήθηκε στον ενδιαφερόμενο και στον Δήμο Μυτιλήνης 
με το αριθ. πρωτ. ΔΠΕ/7139/03/16.9.2004 έγγραφο μας. 

9. Την παρέλευση της προθεσμίας, όπως ορίζεται από 
τις κείμενες διατάξεις (άρθρο 4, παρ 2 του ν. 1577/1985 
όπως αντικαταστάθηκε με το άρθρο 3 του ν.2831/2000), 
χωρίς να περιέλθουν στην υπηρεσία τυχόν αντιρρήσεις 
από τον ενδιαφερόμενο στο Τμήμα Διατηρητέων Κτηρίων 
της Δ/νσης Περιβάλλοντος του Υπουργείου Αιγαίου και 
Νησιωτικής Πολιτικής, ούτε τα δικαιολογητικά ανάρτη¬ 
σης και δημοσίευσης από το Δήμο Μυτιλήνης. 

10. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού προϋπολογισμού και του οικείου Ο.Τ.Α., απο¬ 
φασίζουμε : 

1. Χαρακτηρίζεται ως διατηρητέο το ισόγειο κτήριο που 
βρίσκεται στην οδό Αεροπόρου Γ ανναρέλλη στη Μυτιλή¬ 
νη, φερόμενο ως ιδιοκτησία Π. Ν. Γαβριήλ Ε. Ε., όπως ση¬ 
μειώνεται στο σχετικό τοπογραφικό διάγραμμα σε κλίμα¬ 
κα 1: 200, που θεωρήθηκε από τον Προϊστάμενο της 
Δ/νσης Περιβάλλοντος του Υπουργείου Αιγαίου και Νη- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


σιωτικής Πολιτικής με την υπ’ αριθμ. ΔΠΕ/7404/2005 πρά¬ 
ξη του και που συνοπτικό του αντίγραφο δημοσιεύεται με 
την παρούσα απόφαση επειδή φέρει αξιόλογα μορφολο- 
γικά και αρχιτεκτονικά στοιχεία παραδοσιακής αρχιτε¬ 
κτονικής και αποτελεί τμήμα παραδοσιακού συνόλου. 

2. Στο χαρακτηριζόμενο διατηρητέο ισόγειο κτήριο 
απαγορεύεται κάθε αφαίρεση, αλλοίωση ή καταστροφή 
των επί μέρους αρχιτεκτονικών και των εν γένει λειτουρ¬ 
γικών ή διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και επεμβάσεις για λόγους 
λειτουργικούς στο εσωτερικό του χαρακτηριζόμενου δια¬ 
τηρητέου ισογείου κτηρίου εφόσον δεν αλλοιώνεται ο αρ¬ 
χιτεκτονικός του χαρακτήρας. 

4. Επιβάλλεται η αντικατάσταση της στέγης από λαμα¬ 
ρίνα με νέα κεραμοσκεπή στέγη. 

5. Επιβάλλεται η τοποθέτηση ομοιόμορφων κουφωμά¬ 
των στην κύρια όψη επί της πλατείας Αλυσίδας και της 
οδού Αεροπόρου Γιανναρέλλη έπειτα από σχετική μελέ¬ 
τη που θα εγκριθεί από τα αρμόδια όργανα του Υπουρ¬ 
γείου Αιγαίου και Νησιωτικής Πολιτικής. 


6. Επιβάλλεται η αντικατάσταση των πινακίδων στην 
όψη επί της οδού Αλυσίδας, με νέες παραδοσιακής μορ¬ 
φής. 

7. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο διατηρη¬ 
τέο κτήριο. Επιτρέπονται μόνο επιγραφές μικρών διαστά¬ 
σεων που πληροφορούν για τυχόν χρήση των χώρων του 
κτηρίου. 

8. Για οποιαδήποτε οικοδομική εργασία στο κτήριο και 
στον περιβάλλοντα χώρο του καθώς και για την τοποθέ¬ 
τηση επιγραφών απαιτείται η σύμφωνη γνώμη των αρμό¬ 
διων Υπηρεσιών του Υπουργείου Αιγαίου και Νησιωτικής 
Πολιτικής. 

9. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 5 Αυγούστου 2005 

Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2104 (2) 

Κήρυξη ως αναδασωτέας έκτασης εμβαδού 0,7422 στρ. 
στη θέση «Δροσοπηγή» Περιφέρειας της Κοινότητας 
Αφιδνώντου Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1 ■ Τις διατάξεις: α) Των άρθρων 117 Παρ. 3 και 24παρ. 1 
του Συντάγματος της Ελλάδος. 

β) Του ν. 3200/1955 «περί διοικητικής αποκεντρώσεως» 
όπως αυτές τροποποιήθηκαν μεταγενέστερα. 

γ) Του ν. 2503/1997 «Διοίκηση, οργάνωση, στελέχωση 
της Περιφέρειας κ.λ.π.». 

δ) Του ν. 998/1979 «Περί προστασίας των Δασών και των 
Δασικών εν γένει εκτάσεων της Χώρας και ειδικότερα: 

δα) Του άρθρου 41 παρ. 1, όπως συμπληρώθηκε με το 
αρ. 1 παρ. 8 του ν. 3208/2003. 

δβ) Του άρθρου 38 παρ. 1 

ε) Του ν. 3208/2003 «Περί Προστασίας δασικών οικοσυ¬ 
στημάτων κ.τ.λ.» 

2. Τις εξής διαταγές του Υπουργείου Γεωργίας: 

α) 160417/1180/9.7.1980. 

β) 182447/3049/24.9.1980. 

3. Την υπ' αριθμ. 3007/14.6.2005 πρόταση του αρμοδί¬ 
ου Δασαρχείου Καπανδριτίου σχετικά με την κήρυξη ως 
αναδασωτέας της αναφερόμενης στο θέμα έκτασης, 
αποφασίζουμε: 

Κηρύσσουμε ως αναδασωτέα Ιδιωτική δασική έκταση 
(δάσος) εμβαδού 0,7422 στρ. (επτά χιλιάδων τετρακο- 


σίων είκοσι δύο εκατοντάκις χιλιοστών του στρεμ.) που 
βρίσκεται στην θέση «Δροσοπηγή» Περιφέρειας της 
Κοινότητας Αφιδνών του Νομού Αττικής, η οποία απει¬ 
κονίζεται με στοιχεία οριογραμμής «1,2,3,4,1» πλην του 
τμήματος με στοιχεία «Α, Β, Γ, Δ, Α» εμβαδού 0,088 
στρεμ.το οποίο έχει κηρυχθεί ως αναδασωτέο με την 
υπ’αριθμ. 1627/14.7.1988 απόφαση του Νομάρχη Αν. 
Αττικής, στο προσαρτημένο στη παρούσα Απόφαση μας 
διάγραμμα, η οποία αποτελεί αναπόσπαστο μέρος αυ¬ 
τής και έχει όρια: 

Ανατολικά: Με Ιδιωτικό δάσος χαλεπίου πεύκης. 

Δυτικά: Με ασφαλτοστρωμένο δρόμο. 

Βόρεια: Με Ιδιωτικό δάσος χαλεπίου πεύκης. 

Νότια: Με Ιδιωτικό δάσος χαλεπίου πεύκης. 

Σκοποί της κήρυξης της ανωτέρω έκτασης ως αναδα¬ 
σωτέας είναι, η διατήρηση του δασικού χαρακτήρα αυ¬ 
τής, ο αποκλεισμός διάθεσης της για άλλη χρήση και η 
αποκατάσταση της καταστραφείσης κατά το χρονικό διά¬ 
στημα του Απριλίου του έτους 2005 από εκχέρσωση δα¬ 
σικής βλάστησης αποτελούμενης από χαλέπιο πεύκη με 
βαθμό συγκόμωσης 0,80, αποτελούσης τμήμα ευρύτε¬ 
ρης καιι μεγαλύτερης των 3,00 στρεμμάτων έκτασης δα¬ 
σικού χαρακτήρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 27 Ιουλίου 2005 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ.2164 (3) 

Κήρυξη ως αναδασωτέας έκτασης εμβαδού 41,128 στρ. 
στη θέση «ΒΙΛΙΖΑ - ΠΡΟΙΣΤΙΡΙ» Περιφέρειας της Κοι¬ 
νότητας Κουβαράτου Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις: α) Των άρθρων 117 Παρ. 3 και 24 παρ. 1 
του Συντάγματος της Ελλάδος. 

β) Του ν. 3200/1955 «περί διοικητικής αποκεντρώσεως» 
όπως αυτές τροποποιήθηκαν μεταγενέστερα. 

γ) Του ν. 2503/1997 «Διοίκηση, οργάνωση, στελέχωση 
της Περιφέρειας κ.λ.π.» 

δ) Του ν. 998/1979 «Περί προστασίας των Δασών και των 
Δασικών εν γένει εκτάσεων της Χώρας και ειδικότερα: 

δα) Του άρθρου 41 παρ. 1, όπως συμπληρώθηκε με το 
αρ. 1 παρ. 8 του ν. 3208/2003. 

δβ) Του άρθρου 38 παρ. 1 

ε) Του ν. 3208/2003 «Περί προστασίαςς δασικών οικο¬ 
συστημάτων κ.τ.λ.» 

2. Τις εξής διαταγές του Υπουργείου Γεωργίας: 

α) 160417/1180/9.7.1980 

β) 182447/3049/24.9.1980 

3. Την υπ’ αριθμ. 3401/16.6.2005 πρόταση του αρμοδί¬ 
ου Δασαρχείου Λαυρίου σχετικά με την κήρυξη ως ανα¬ 
δασωτέας της αναφερόμενης στο θέμα έκτασης, αποφα¬ 
σίζουμε : 

Κηρύσσουμε ως αναδασωτέα Δημόσια δασική έκταση 
εμβαδού 41,128 στρ. (σαράντα ενός στρεμμάτων και εκα¬ 


τόν είκοσι οχτώ χιλιοστών του στρέμματος) που βρίσκεται 
στην θέση «ΒΙΛΙΖΑ - ΠΡΟΙΣΤΙΡΙ» Περιφέρειας της Κοινό¬ 
τητας Κουβαράτου Νομού Αττικής, η οποία απεικονίζεται 

με στοιχεία οριογραμμής«1,2,3,4 14, Σ, 15,16,17,..., 

26, Η, 27,28, Γ, 29,30, Α, 31,32,1»στοπροσαρτημένοστη 
παρούσα Απόφαση μας διάγραμμα, η οποία αποτελεί 
αναπόσπαστο μέρος αυτής και έχει όρια: 

Ανατολικά: Με δημόσια δασική έκταση. 

Δυτικά: Με δάσος, δασική έκταση και μη δασική έκταση. 

Βόρεια: Με αγροτικό δρόμο και ρέμα. 

Νότια: Με δημόσια δασική έκταση. 

Σκοποί της κήρυξης της ανωτέρω έκτασης ως ανα¬ 
δασωτέας είναι, η διατήρηση του δασικού χαρακτήρα 
αυτής, ο αποκλεισμός διάθεσης της για άλλη χρήση 
και η αποκατάσταση της καταστραφείσης κατά το 
χρονικό διάστημα από το έτος 1976 έως και το έτος 
1988 από εκχέρσωση δασικής βλάστησης αποτελού- 
μενης κατά ένα τμήμα από δάσος χαλεπίου πεύκης με 
υπόροφο από θάμνους αειφύλλων πλατύφυλλων με 
ποσοστό κάλυψης >30% και κατά το υπόλοιπο τμήμα 
από θαμνώδη βλάστηση αείφυλλων πλατύφυλλων 
(πουρνάρια, σχίνα, αγριελιές) με ποσοστό κάλυψης 
>25%. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 27 Ιουλίου 2005 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

ΑΠΟΣΠΑΣΜΑ ΧΑΡΤΟΥ Γ.Υ.Σ. 6467/4 
ΣΧΕΔΙΑΓΡΑΜΜΑ 

Παράνομης και ανεπίτρεπτης κατά προορισμό χρήσης δημόσιου δάσους 
και δασικής έκτασης στη θέση «ΒΙΛΙΖΑ-ΠΡΟΪΣΤΙΡΙ», περφέρειας 
κοινότητας Κουβαρά με στοιχεία οριογραμμής 

(1,2,3,4,...,14,Σ,15,16,17 26,Η,27,28,Γ,29,30,Α,31,32,1) εμβαδού 

σαράντα ενός στρεμμάτων και εκατόν είκοσι οκτώ χιλιοστών του 
στρέμματος (41,128 στρ). 


ΚΛΙΜΑΚΑ 1:5000 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. Δ.Π.οικ. 3367 (4) 

Απόρριψη τροποποίησης του Ο.Τ.Θτου ρυμοτομικού σχε¬ 
δίου Δ.Δ. ΜΥΤΙΚΑ Δήμου Πρέβεζας Νομού Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 

Έχοντας υπόψη: 

1. Τις διατάξεις του ν.δ./17.7.1923 και ειδικότερα τα άρ¬ 
θρα 3,9,29 και 70 αυτού όπως μεταγενέστερα τροποποι¬ 
ήθηκε και συμπληρώθηκε. 

2. Τις διατάξεις των ιδρυτικών νόμων της Νομαρχιακής 
Αυτοδιοίκησης όπως τροποποιήθηκε και ισχύει σήμερα. 

3. Τις διατάξεις του π.δ./30/96 (ΦΕΚ21/Α/96) «Κώδικας 
Νομαρχιακής Αυτοδιοίκησης» όπως τροποποιήθηκε και 
ισχύει σήμερα. 

4. Τις διατάξεις του ισχύοντος Οργανισμού Εσωτερικής 
Οργάνωσης και Λειτουργίας της Νομαρχιακής Αυτοδιοί¬ 
κησης Πρέβεζας 113/2000 Απόφαση Νομαρχιακού Συμ¬ 
βουλίου Πρέβεζας (ΦΕΚ 112/Β/5.2.2001), όπως τροπο¬ 
ποιήθηκε με την 112/2001 Απόφαση Νομαρχιακού Συμ¬ 
βουλίου Πρέβεζας (ΦΕΚ 1734/Β/28.12.2001) και ισχύει 
μέχρι σήμερα. 

5. Τις διατάξεις του ν. 2508/1997 (ΦΕΚ 124 Α) «Βιώσιμη 
οικιστική ανάπτυξη...» 

6. Τις διατάξεις του ν. 1577/1985 όπως τροποποιήθηκε 
μετον ν.2831/2000(ΦΕΚ 140 Α). 

7. Τις διατάξεις του ν.3044/2002 (ΦΕΚ 1971 Α) και ειδι¬ 
κότερα τα άρθρα 10 και 15 αυτού. 

8. Τις διατάξεις του άρθρου 69 του π.δ./30/96 (ΦΕΚ21/ 
Α/96) όπως τροποποιήθηκε και σύμφωνα με τις οποίες κα¬ 
τά της απόφασης αυτής επιτρέπεται η υποβολή προσφυ¬ 
γής προς τον Γραμματέα της Περιφέρειας μόνο για πα¬ 
ράβαση νόμου και σε προθεσμία τριάντα (30) ημερών από 
την δημοσίευση της σε ΦΕΚ. 

9. Τις 87/2005 Απόφαση του Δημοτικού Συμβουλίου Δή¬ 
μου Πρέβεζας. 

10. Την υπ’ αριθμ. Δ.Π. 1513/12.4.2005 έγγραφη εισή¬ 
γηση της Δ/νσης Πολεοδομίας Ν.Α. Πρέβεζας προς το 
Σ.Χ.Ο.Π. Πρέβεζας. 

11. Το 1 ο/31.5.2005 πρακτικό (Θέμα: 4ο) του Συμβουλί¬ 
ου Χ.Ο.Π. της Νομαρχιακής Αυτοδιοίκησης Πρέβεζας, με 
το οποίο γνωμοδότησε ομόφωνα κατά της τροποποίησης 
του Ο.Τ.6 του ρυμοτομικού σχεδίου Δ.Δ. Μύτικα Δήμου 
Πρέβεζας, αποφασίζουμε: 

Την απόρριψη της τροποποίησης του Ο.Τ.6 του ρυμοτομι¬ 
κού σχεδίου Δ.Δ. Μύτικα Δήμου Πρέβεζας, διότι η αιτούμενη 
τροποποίηση διάνοιξης πεζόδρομου στο Ο.Τ. 6 δεν αποσκο¬ 
πεί σε κοινή ανάγκη ή σε κοινή ωφέλεια, αλλά υπαγορεύεται 
από ιδιωτικό συμφέρον (κατάτμηση οικοπέδου σε δύο οικόπε¬ 
δα) γεγονόςτο οποίο αντίκειται στο άρθρο 1 παρ. 1 του ν.δ/τος 
17.7.23, στο άρθρο 21 παρ. 2του ΓΟΚτου 1929 και σε σχετι¬ 
κές αποφάσεις του Σ.Τ. Ε. (2687/1982 κ.α.) και επειδή η διάνοι¬ 
ξη του πεζόδρομου δεν εξυπηρετεί ευρύτερη ανάγκη του οι¬ 
κισμού διότι δεν επικοινωνεί με άλλον κοινόχρηστο χώρο αλλά 
καταλήγει αδιέξοδο εντός της ιδιοκτησίας των αιτούντων. 

Η ισχύς της απόφασης αυτής αρχίζει από την ημερομη¬ 
νία δημοσίευσης της στην Εφημερίδα της Κυβερνήσεως. 

Με τις κανονιστικές διατάξεις της απόφασης αυτής δεν 
προκαλείται δαπάνη σε βάρος του προϋπολογισμού σε 
βάρος του Δημοσίου ή Ο.Τ.Α. κατά τις διατάξεις του άρ¬ 
θρου 29Ατου ν.2081/1992. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αριθ. 216 (5) 

Τροποποίηση όρων δόμησης ρυμοτομικού σχεδίου Λευ- 
κώνα ως προς το μέγιστο επιτρεπόμενο ύψος. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις του ν.δ/γματος της 17.7.1923, που με- 
ταγενέστερατροποποιήθηκαν και συμπληρώθηκαν και ει¬ 
δικότερα το άρθρο 9. 

2. Τις διατάξεις του από 2-4/14.5.1985 π. δ/γματος (ΦΕΚ 
225Δ) «Μεταβίβαση αρμοδιοτήτων στους Νομάρχες για 
την έγκριση και τροποποίηση ρυμοτομικών σχεδίων κα¬ 
θώς και όρων και περιορισμών δόμησης αγροτικών οικι¬ 
σμών». 

3. Τις διατάξεις του άρθρου 29 του ν.2831/2000 (ΦΕΚ 
140Α) περί μεταβίβασης αρμοδιοτήτων για τροποποίηση 
Ρυμοτομικών Σχεδίων στον οικείο Γ ενικό Γ ραμματέα Πε¬ 
ριφέρειας, με θέμα του νόμου «Τροποποίηση των διατά- 
ξεωντου ν. 1577/1985 «Γενικός Οικοδομικός Κανονισμός» 
και άλλες πολεοδομικές διατάξεις που αντικαταστάθηκαν 
με το άρθρο 10 του ν. 3044/2002 (ΦΕΚ 197Α) και ειδικότε¬ 
ρα την παρ. 1 α. 

4. Την ΤΠ ΕΠΑ 11631/24.11.1987 (ΦΕΚ 1260Δ) απόφα¬ 
ση Νομάρχη Σερρών για τον καθορισμό ορίων, όπως 
ισχύει για το Δ.Δ. Λευκώνα. 

5. Την υπ’ αριθμ. 278/18.11.2004 απόφαση Δημοτικού 
Συμβουλίου του Δήμου Λευκώνα Σερρών με αποδεικτικό 
τοιχοκόλλησης. 

6. ΤογεγονόςότιτοΔημ. Διαμ/σμαΛευκώνος είναι έδρα 
του Δήμου Λευκώνος, ο οποίος στην απογραφή του έτους 
2001 έχει πληθυσμό >2.000 κατοίκους. 

7. Την με αριθ. Πρωτ. 216/4.5.2005 εισήγηση της Δνσης 
Πολ/μίας & Περιβ/ντος Ν.Α. Σερρών. 

8. Την 6 (αριθ. πρακτ. 25/9.5.2005) γνωμοδότηση του 
Συμβουλίου ΧΟΠ Ν. Σερρών. 

9. Τις διατάξεις του άρθρου 29Α του ν. 1558/1985 που 
προστέθηκαν με το άρθρο 27 του ν. 2081/1992, όπως κω- 
δικοποιήθηκε με το αρ. 90 του π.δ. 63/2005 κατ’ επιταγή 
των οποίων διαπιστώνεται ότι δεν προκαλείται δαπάνη σε 
βάρος του προϋπολογισμού του Δήμου Λευκώνα, όπως 
προβλέπεται, αποφασίζουμε: 

1. Το μέγιστο επιτρεπόμενο ύψος των οικοδομών στα οι¬ 
κόπεδα εντός του εγκεκριμένου ρυμοτομικού σχεδίου 
του οικισμού Λευκώνος, ορίζεται σε 10,00 μ. 

Πάνω από το μέγιστο επιτρεπόμενο ύψος και μέσα στο 
ιδεατό στερεό, όπως ορίζεται στην παρ. 6 του άρθρου 9 
του ν. 1577/1985, επιτρέπονται οι κατασκευές που ανα- 
φέρονται στην παρ. 1 του άρθρου 16 του ν. 1577/1985, με 
τον περιορισμό το ύψος της στέγης να μην υπερβαίνει τα 
2,00 μ. 

2. Επιβάλλεται η κατασκευή στέγης όταν εξαντλείται το 
μέγιστο επιτρεπόμενο ύψος ή ο μέγιστος επιτρεπόμενος 
συντελεστής δόμησης. 

3. Η ελάχιστη επιτρεπόμενη απόσταση των κτιρίων από 
τα όρια του οικοπέδου και μεταξύ τους ορίζεται από το 
άρθρο 9 του ν. 1577/1985 (ΦΕΚ 210Α) «Τρόπος δόμησης- 
Θέση κτιρίου». 

4. Κατά τα λοιπά ισχύει η ΤΠ/ΕΠΑ 11631/24.11.1987 
(ΦΕΚ 1260Δ) απόφαση Νομάρχη Σερρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Πρέβεζα, 21 Ιουλίου 2005 


Σέρρες, 15 Ιουλίου 2005 


Ο Νομάρχης 
ΒΑΣΙΛΕΙΟΣ ΙΩΑΝΝΟΥ 


Ο Νομάρχης 

ΚΩΝ/ΝΟΣ ΠΑΠΑΠΑΝΑΓΙΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




